# Esquí alpí paralímpic

L'esquí alpí paralímpic és una adaptació de l'esquí alpí per a atletes amb discapacitat. L'esport va evolucionar a causa dels esforços dels veterans discapacitats d'Alemanya i Àustria durant i després de la Segona Guerra Mundial. El Comitè Paralímpic Internacional regula aquest esport. L'equipament principal inclou crosses d'esquí, cadira-esquí i esquís individuals. Entre les disciplines d'esquí alpí paralímpic es troben el descens, Súper G, eslàlom, eslàlom gegant, Súper Combinada i snowboarding.
Existeix un sistema de classificacions en l'esquí alpí paralímpic dissenyat per assegurar una competició justa entre els esquiadors amb diferents tipus de discapacitat. Aquestes classificacions s'agrupen en tres tipus generals de discapacitat: cecs i deficients visuals, discapacitats físics dempeus i discapacitats físics asseguts. Per permetre que els tres grups competeixin dins de cada grup en igualtat de condicions malgrat els diferents nivells de funcionalitat i situacions mèdiques, es va crear un sistema de factors de correccions.
L'esquí alpí va ser un dels esports originals en els primers Jocs Paralímpics d'hivern de 1976, en les disciplines d'eslàlom i eslàlom gegant. Amb el temps es van afegir noves disciplines. En els Jocs Paralímpics de Vancouver 2010 les competicions d'esquí alpí es van celebrar en Whistler Creekside, incloent el descens, Súper Combinada, Súper G, eslàlom i eslàlom gegant.

## Història

L'esquí com a esport per a persones amb discapacitat es remunta a la Segona Guerra Mundial, a conseqüència de l'elevat nombre de soldats ferits. A Alemanya, Franz Wendel, a qui havien amputat una cama, va aconseguir adjuntar amb èxit unes crosses a uns esquís curts. Sepp "Peppi" Zwicknagel, veterà austríac que havia perdut ambdues cames per una granada, va aprendre sol a esquiar i amb el temps es va convertir en un instructor d'esquí en Kitzbühel, va fundar una divisió de l'Associació Austríaca d'Esquí per a esquiadors discapacitats. El 1947 ja se celebraven competicions anuals a Àustria. Ludwig Guttmann, una de les figures clau en la història de l'esport paralímpic, va ajudar a organitzar competicions d'esquí. Als Estats Units, Gretchen Fraser va començar a ensenyar a esquiar als amputats dels hospitals de l'exèrcit. Durant la dècada de 1960, es van fundar diverses organitzacions. Durant un llarg període, l'esquí per a discapacitats estava restringit només als amputats, però en 1969 l'esquiador cec Jean Eymore, que havia estat instructor d'esquí abans de perdre la vista, va començar un programa d'esquí per a cecs en Aspen, Colorado. La primera competició internacional, el campionat del món d'esquí alpí per a discapacitats, es va celebrar a França en 1974.
L'esquí alpí va ser un dels esports originals en els primers Jocs d'Hivern de 1976, amb competicions d'eslàlom i eslàlom gegant. En els Jocs de 1984, es va afegir el descens al programa alpí paralímpic, al costat del cadira-esquí com a esport d'exhibició. En els Jocs Paralímpics de Albertville 1992, el descens, eslàlom i eslàlom gegant eren al programa. En els Jocs Paralímpics de Lillehammer 1994, l'eslàlom Súper Gegant va ser afegit al programa. En Nagano 1998, es van afegir les proves per a esquiadors en cadira i amb deficiències visuals en competicions oficials després d'haver permès competir en Jocs previs només a les classes dempeus.

## Referències

* ↑ «From Rehab Tool to Elite Sport: A History of Adaptive Skiing». Disaboom. Arxivat de l'original el 2012-06-05. [Consulta: 12 octubre 2012].
* ↑ Winning, A celebration of Paralympic sport in Canada (en (en inglés) and (en francés)). Ottawa, Canada: Canadian Paralympic Committee, 2011, p. 90.
* 1 2 «About the Sport». International Paralympic Committee Alpine Skiing, 2012. Arxivat de l'original el 2012-10-20. [Consulta: 8 octubre 2012].
* ↑ 92 Ves Jeux Paralympiques : Tignes — Albertville. Albertville, France: COPTA 92, 1992. OCLC 222023213.
* 1 2 Goldman, 2010, p. 21.
* ↑ Johnson, 2009, p. 12-13.

## Bibliografia

* Goldman, Judy. «02 Games History and Facts». A: Australian Paralympic Committee : media guide Vancouver 2010, 12-21 March. Sydney, Australia: Australian Paralympic Committee, 2010 [Consulta: 14 abril 2016]. Arxivat 2012-03-31 a Wayback Machine.
* Johnson, Robin. Paralympic Sports Events. St. Catherines, Ontario: Crabtree Publishing Company, 2009. ISBN 978-0-7787-4025-4.
* Comité Paralímpico Español. «Comité Paralímpico Español». A: Juegos Paralímpicos Vancouver 2010, Dossier de Prensa. Madrid: Comité Paralímpico Español.

## Vegeu també

* Biatló paralímpic
* Cúrling amb cadira de rodes
* Esquí de fons paralímpic
* Hoquei sobre gel en trineu
* Surf de neu paralímpic

## Enllaços externs

* Esport adaptat. Esquí Arxivat 2015-08-04 a Wayback Machine.